Source: http://portalinstitutiipublice.ro/oug-nr-41_2018-pentru-modificarea-si-completarea-legii-cadru-nr-153_2017-privind-salarizarea-personalului-platit-din-fonduri-publice-4375.htm
Timestamp: 2018-08-16 22:06:42+00:00

Document:
Esti aici: PortalInstitutiiPublice.ro » Salarizare » Functionari publici » O.U.G. nr. 41/2018 pentru modificarea si completarea Legii-cadru nr. 153/2017 privind salarizarea personalului platit din fonduri publice
Tags: O.U.G. nr. 41/2018, Legea-cadru nr. 153/2017, salarizare, bugetari, fonduri publice
ORDONANTA DE URGENTA nr. 41 din 16 mai 2018 pentru modificarea si completarea Legii-cadru nr. 153/2017 privind salarizarea personalului platit din fonduri publice
Avand in vedere faptul ca, in prezent, salarizarea personalului bugetar este reglementata prin Legea-cadru nr. 153/2017 privind salarizarea personalului platit din fonduri publice, cu modificarile si completarile ulterioare,
luand in considerare numeroasele solicitari din partea autoritatilor si institutiilor publice, precum si a organizatiilor sindicale,
avand in vedere faptul ca personalul din invatamantul superior de stat a beneficiat de tichete de masa in anul 2017, este necesar sa se creeze posibilitatea acordarii indemnizatiei de hrana si pentru aceasta categorie de personal, fara includerea acesteia in anul 2018, la stabilirea limitei de sporuri prevazuta la art. 25 alin. (1) din Legea-cadru nr. 153/2017, cu modificarile si completarile ulterioare.
Tinand cont ca limitarea acordarii sporurilor la 30% pentru personalul din unitatile sanitare a condus la diminuarea veniturilor salariale pentru aceasta categorie de personal,
luand in considerare conditionalitatea incadrarii in procentul de 30% - parte variabila din totalul cheltuielilor salariilor de baza, aspect care creeaza probleme in unitatile sanitare publice, motivat de faptul ca incepand cu 1 martie 2018 s-a realizat majorarea salariilor de baza doar pentru medici, asistenti medicali si ambulantieri/soferi autosanitara, iar determinarea cuantumului sporurilor pentru intregul personal medico-sanitar se va face prin aplicarea procentului de 30% asupra salariului de baza, facand imposibila incadrarea in acest procent, se impune scoaterea garzilor din calculul acestui procent.
Totodata, pentru unitatile sanitare de monospecialitate, serviciile judetene de ambulanta si serviciul de ambulanta al municipiului Bucuresti - Ilfov este necesara introducerea unei prevederi privind majorarea justificata a procentului care se aplica asupra sumei salariilor de baza, in vederea acordarii sporurilor stabilite pentru fiecare dintre aceste unitati sanitare, astfel incat sa se asigure limita minima a sporurilor stabilita conform prevederilor art. 23 din Legea-cadru nr. 153/2017, cu modificarile si completarile ulterioare.
De asemenea, pentru unele categorii de bugetari, de exemplu, personalul incadrat pe unele functii din anexa nr. II la Legea-cadru nr. 153/2017, cu modificarile si completarile ulterioare, care a beneficiat incepand cu 1 martie 2018 de prevederile Regulamentului de sporuri aprobat in baza art. 23 din aceasta lege, drepturile salariale nete incepand cu luna martie 2018 au fost mai mici decat cele acordate in luna februarie 2018, drept care este necesara corectarea acestor situatii in regim de urgenta.
Avand in vedere aspectele sus-mentionate, precum si multitudinea de solicitari si propuneri din partea reprezentantilor institutiilor si autoritatilor publice si ai federatiilor sindicale de modificare si completare a prevederilor Legii-cadru nr. 153/2017, cu modificarile si completarile ulterioare,
avand in vedere ca neefectuarea corectiilor sus-mentionate ar conduce la stabilirea unor drepturi salariale mai mici pentru categoriile de personal bugetar mai sus mentionate,
se impune adoptarea de urgenta a prezentului act normativ pentru a stabili salariile personalului bugetar in perioada de aplicare etapizata a Legii-cadru nr. 153/2017, cu modificarile si completarile ulterioare, respectiv de la 1 mai 2018, in vederea rezolvarii aspectelor prezentate mai sus.
Legea-cadru nr. 153/2017 privind salarizarea personalului platit din fonduri publice, publicata in Monitorul Oficial al Romaniei, Partea I, nr. 492 din 28 iunie 2017, se modifica si se completeaza dupa cum urmeaza:
1.La articolul 18, dupa alineatul (6) se introduc doua noi alineate, alineatele (7) si (8), cu urmatorul cuprins:
"(7) Incepand cu luna mai 2018 si pana la data de 30 noiembrie 2018, personalul din invatamantul superior de stat poate beneficia de indemnizatia de hrana, in cuantumul lunar stabilit la alin. (1), care se acorda in exclusivitate din venituri proprii ale universitatilor de stat.
(8) Indemnizatia de hrana acordata potrivit alin. (7) nu va fi inclusa in anul 2018 la stabilirea limitei de sporuri prevazute la art. 25 alin. (1)."
2.La articolul 25, alineatul (3) se modifica si va avea urmatorul cuprins:
"(3) Incepand cu luna mai 2018, la stabilirea limitei de sporuri prevazute la alin. (2) se includ drepturile prevazute la anexa nr. II cap. II art. 2 alin. (1)."
3.La articolul 25, dupa alineatul (5) se introduce un nou alineat, alineatul (6), cu urmatorul cuprins:
"(6) Pentru ordonatorii principali de credite prevazuti la alin. (2) se depaseste, dupa caz, plafonul prevazut la respectivul alineat, astfel incat, pentru unitatile sanitare de monospecialitate, serviciile judetene de ambulanta si Serviciul de Ambulanta al Municipiului Bucuresti-Ilfov, sa se asigure limita minima a sporurilor stabilita conform prevederilor art. 23. Unitatile sanitare de monospecialitate includ unitati sanitare cu si fara paturi care acorda servicii medicale intr-o specialitate, in conexiune, dupa caz, cu alte specialitati complementare."
4.La articolul 38 alineatul (3), dupa litera d1) se introduce o noua litera, litera d2), cu urmatorul cuprins:
"d2) de prevederile lit. d) beneficiaza incepand cu luna mai 2018 si personalul incadrat pe functiile de inspector scolar general, inspector scolar general adjunct, inspector scolar de specialitate si inspector scolar;"
5.La articolul 38 alineatul (3), litera g) se modifica si va avea urmatorul cuprins:
"g) pentru personalul incadrat in unitati sanitare publice aflate in relatie contractuala cu casele de asigurari de sanatate, influentele financiare determinate de cresterile salariale prevazute la lit. a)-c), inclusiv suma compensatorie prevazuta la alin. (61), precum si sumele determinate de aplicarea art. 25 alin. (6), se asigura prin transferuri din bugetul Fondului national unic de asigurari sociale de sanatate de la o pozitie distincta;"
6.La articolul 38, dupa alineatul (6) se introduce un nou alineat, alineatul (61), cu urmatorul cuprins:
"(61) Incepand cu luna mai 2018, in situatia in care veniturile salariale nete acordate potrivit prevederilor prezentei legi sunt mai mici decat cele aferente lunii februarie 2018, se acorda o suma compensatorie cu caracter tranzitoriu care sa acopere diferenta, in masura in care persoana isi desfasoara activitatea in aceleasi conditii. Suma compensatorie este cuprinsa in salariul lunar si nu se ia in calcul la determinarea limitei prevazute la art. 25. Suma compensatorie se determina lunar pe perioada in care se indeplinesc conditiile pentru acordarea acesteia."
7.La anexa nr. I capitolul I litera A punctul 2, nr. crt. 3 se modifica si va avea urmatorul cuprins:
8.La anexa nr. I capitolul I litera A punctul 3, la sectiunea Invatamant preuniversitar**), nr. crt. 1 si 2 se modifica si vor avea urmatorul cuprins:
9.La anexa nr. II capitolul I punctul 1 subpunctul 1.1, nr. crt. 9 se abroga.
10.La anexa nr. II capitolul I punctul 1, tabelul de la subpunctul 1.4 se modifica si va avea urmatorul cuprins:
1)Procentul de 25% se aplica asupra salariului de baza aferent functiei de asistent medical sef/asistent coordonator.
2)Procentul de 20% se aplica asupra salariului de baza aferent functiei de asistent medical principal cu studii superioare care cuprinde sporul de vechime in munca la nivel maxim.
3)Procentul de 15% se aplica asupra salariului de baza aferent functiei de asistent medical principal cu studii superioare care cuprinde sporul de vechime in munca la nivel maxim."

References: articolul 18
 articolul 25
 articolul 25
 articolul 38
 articolul 38
 articolul 38